Document ID: 32004R0834

A Bizottság 834/2004/EK rendelete
(2004. április 28.)
a vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre [1], és különösen annak 19. cikke (3) bekezdésére,
mivel:
(1) A 338/97/EK tanácsi rendelet felsorolja azon állat- és növényfajokat, amelyek tekintetében a kereskedelem korlátozott vagy ellenőrzött. Az említett jegyzékek magukban foglalják a veszélyeztetett vadon élő állat- és növényfajok nemzetközi kereskedelméről szóló egyezmény (a továbbiakban: CITES Egyezmény) mellékleteiben megállapított jegyzékeket.
(2) A 338/97/EK tanácsi rendelet A. melléklete magában foglalja az Egyezmény I. függelékében felsorolt azon fajokat, amelyekre a tagállamok nem jelentettek be fenntartást, következésképpen a Varanus nebulosus-t fel kell tüntetni az említett mellékletben.
(3) Az Egyezmény III. függelékének - az Egyezmény XVI. cikkének rendelkezéseivel összhangban meghozott - módosításait a 338/97/EK tanácsi rendelet C. mellékletében, illetve a "Megjegyzések az A., B., C. és D. melléklet értelmezéséhez" részben érvényre kell jutatni. Különösen szükséges felvenni a jegyzékbe Argentínát, Ausztráliát, Indonéziát, Mexikót, Új-Zélandot és Perut mint az Egyezmény III. függelékébe tartozó fajok elterjedési területének államait.
(4) Szükséges magyarázó jegyzeteket elfogadni az egyes korallfajokra vonatkozóan a korallhomok és koralldarabok fogalommeghatározásairól szóló Conf. 11.10 számú CITES határozat egyes kifejezései átvételének érdekében a 338/97/EK rendelet 2. cikkének t) pontjában megadott "példány" fogalommeghatározásával összhangban; szükséges, hogy az Aloe spp.-re vonatkozó megjegyzések kifejezetten hivatkozzanak az A. mellékletben felsorolt fajokra; és szükséges, hogy a Guaiacum spp.-re vonatkozó megjegyzéseket módosítsák azon részek és származékok megjelölése érdekében, amelyről a 12. Konferencián határoztak.
(5) A tudományos felülvizsgálati csoport a 388/97/EK rendelet 3. cikke (4) bekezdésének a) pontjában meghatározott kritériumok alapján megállapította, hogy egyes fajokat le kell venni azon állatok jegyzékéről, amelyeknek a Közösségbe történő bevitelét, az érintett mennyiségre való tekintettel, figyelemmel kell kísérni, miközben egyes más fajokat fel kell venni a jegyzékbe.
(6) A 338/97/EK rendeletet ezért ennek megfelelően módosítani kell.
(7) Az e rendeletben előírt intézkedések összhangban vannak a 338/97/EK rendelet 18. cikke alapján létrehozott, a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 338/97/EK rendelet melléklete az e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszonegyedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 28-án.

Labels: 3
20